
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της Φ.Δ2/2611/71 χ.υ.α. «περί συστάσεως Σχολών 

Εκπαιδεύσεως Στελεχών Παιδικών Εξοχών». 1 

Εκμίσθωση στους Γεώργιο Μολλά και Μυρτώ Κοντορίζου γεωθερ¬ 
μικού δυναμικού στην περιοχή Ποταμιάς Ν. Ξάνθης. 2 

Εγκριση του Ειδικού Κανονισμού Λιμένα Ναυπλίου αριθμ. 17. 3 

Ψήφιση ΟΕΥ της Κοινότητας Πτέρης Ν. Αχαϊας. 4 

Διορισμός μελών της ΔΕΣΕ Ν. Κορινθίας. 5 

Δημοσίευση της από 16.3.1988 έκθεσης εκτίμησης περιουσιακών 

στοιχείων κυριότητας Δήμου Πάρου Ν. Κυκλάδων. 6 

Υπαγωγή του προσωπικού της Κοινότητας Νεοχωρίου Λεύκτρου 

Ν. Μεσσηνίας στις δ/ξεις του Ν. 1188/81. 7 

Υπαγωγή του προσωπικού της Κοινότητας Χράνων Ν. Μεσσηνίας 
στις δ/ξεις του Ν. 1188/81. 8 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Λριθ. Φ, 211/Γ2β/1021 Ο) 

Τροποποίηση της Φ.Δ2/2611/71 κ.υ.α. «περί συστάσεως Σχολών Εκ- 
παιδεύσεως Στελεχών Παιδικών Εξοχών». 

ΟΙ ΥΠΟΥΡΓΟΙ ΟΙΚΟΝΟΜΙΚΟΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 4 του Ν. 1727/1951 «περί τροποποιή- 
σεως και συμπληρώσεως του Νόμου 749/48», «περί Παιδικών Εξο¬ 
χών» κ.λπ. 

' 2. Τη Φ.Δ2/2611/1971 Κοινή Υπουργική Απόφαση «περί συστά¬ 
σεως Σχολών Εκπαιδεϋσεως Στελεχών Παιδικών Εξοχών», όπως τρο¬ 
ποποιήθηκε και συμπληρώθηκε μεταγενέστερα. 

3. Την κοινή απόφαση του Πρωθυπουργού και του Υπουργού Οικο¬ 
νομικών 2389/13.2.87 (ΦΕΚ 81/87 τ.Β’) ανάθεση αρμοδιοτήτων 
στους Υφυπουργούς. . . 

1. Τη κοινή απόφαση του Πρωθυπουργού και του Υπουργού Υγείας, 
Πρόνοιας και Κοινωνικών Ασφαλίσεοιν 1358/2.10.87 (ΦΕΚ α..5/8/ 
τ.Β') «Ανακατανομή αρμοδιοτήτων στους Υφυπουργούς». 

5. Τη 2108/87 απόφαση του Διοικητικού Συμβουλίου του Κοινω¬ 
νικού Κέντρου Οικογένειας και Νεότητας, που λήφθηκε κατα την 
195/21 10.1987 Συνεδρίαση αυτού, αποφασίζουμε: 

Το άρθρο 5 παρ. 1 της αριθ. Φ.Δ2/2611/1971 απόφασης, αντικα¬ 
θίσταται, ως ακολούθως: 

1. Τη διδακτέα ύλη των Σχολών ορίζουμε, ως εξής: 

ΚΥΚΛΟΙ ΜΑΘΗΜΑΤΩΝ 

Α. Παιδαγωγικός - Κοινωνικός Κύκλος: 

- Ψυχολογία παδιού 


- Παιδαγωγικές Αρχές 

- Χαρακτήρες - Χαρακτηριολογία 

- Κοινωνία και άτομο 

- Γενική Ψυχολογία. 

Β. Οργάνωση - Διοίκηση - Διαχείριση Παιδ. Εξοχών: 

- Λόγοι καθιέρωσης των Παιδικών Εξοχών και θεμελιώδεις σκοποί 

- Καθήκοντα συντονισμού - Επιμελητών - Ομαδαρχών - Ειδικών 
Συνεργατών 

- Κανονισμός λειτουργίας 

- Ημερήσιο Πρόγραμμα 

- Ποινή και αστική ευθύνη στελεχών 

- Γραμματεία 

- Σκηνοπηγία - διάταξη σκηνών 

- Σχέση στελεχών διαχείρισης 

- Στοιχεία διαχείρισης. 

Γ. Κύκλος Εικαστικός - Πολιτιστικός: 

Χαλκογραφία - Ζωγραφική - Αγγειοπλαστική. 

Ψυχαγωγία, θεωρία και πράξη - Ελληνικοί χοροί - εκδρομές, ανι- 
χνευτικά παιχνίδια - Καθιστικά παιχνίδια, κατασκηνωτικό τραγούδι - 
Χειροτεχνία. 

Δ. Κύκλος Φυσικής αγωγής: 

Γυμναστική - Αθλόπαιδες - Κολύμβηση - Ορειβασία 
Ε. Κύκλος Υγιεινής: 

Υγιεινή της Παιδικής Εξοχής - Ατομική και Ομαδική Υγιεινή - 
Διαιτική - Πρώτες βοήθειες. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 15 Ιανουάριου 1988 

ΟΙ ΥΦΥΠΟΥΡΓΟΙ 


ΟΙΚΟΝΟΜΙΚΟΝ 

ΣΠΥΡ. ΚΑΛΟΥΔΗΣ 


ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΣΥΛΒΑ ΑΚΡΙΤΑ 


Αριθ. Φ29.24/3715 (2) 

Εκμίαθωση στους Γεώργιο Μολλά και Μυρτώ Κοντορίζου γεωθερμικού 
δυναμικού στην περιοχή Ποταμιάς Ν. Ξάνθης. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Μεταλλευτικού Κώδικα και ειδικότερα τα άρθρα 
143 και 144. 

2. Το Νόμο 1232/1982 «περί επαναφοράς σε ισχύ, τροποποίηση και 
συμπλήρωση των διατάξεων του Ν.Δ. 4352/64 και άλλες διατάξεις» 
σε συνδυασμό με την απόφαση ν~3η/Φ9.6/3/26.4.82 (ΦΕΚ 
217/ΤΒ/26.4.82) με την οποία καταργήθηκε το Συμβούλιο Μεταλ¬ 
λείων. 

3. Το Ν. 1475/84 (ΦΕΚ 131/Α’/11.9.84) για την «Αξιοποίηση 
του γεωθερμικού δυναμικού» της χώρας και ειδικότερα το άρθρο 2 πα- 

ράγρ. 3. 

4. Την από 30.7.87 αίτηση των Γ. Μολλά και Μ. Κοντορίζου με την 
οποία ζητούν να τους παραχωρηθεί το δικαίωμα έρευνας και εκμετάλ- 

* λευσης του γεωθερμικού δυναμικού των θερμών νερών των ιαματικών 
λουτρών Ν. Κεσσάνης και του γεωθερμικού δυναμικού χώρου σε άλλη 
θέση στο ευρύτερο γεωθερμικό πεδίο της περιοχής, για την εγκατά¬ 
σταση θερμοκηπίων υψηλής τεχνολογίας. 

5. Τα στοιχεία (βεβαιώσεις αγοράς συναλλάγματος) που προσκόμι¬ 
σαν οι αιτούντες στην Υπηρεσία μας και αποδεικνύουν την εισαγωγή 
στην Ελλάδα κεφαλαίων σε συνάλλαγμα τουλάχιστον στο ποσόν που 
απαιτείται για τη συμμετοχή τους στην επένδυση και που δεν είναι υπο¬ 
χρεωτικά εκχωρητέο στην Τράπεζα της Ελλάδος. 

Επειδή οι προαναφερθέντες Γεωργ. Μολλάς και Μυρτώ Κοντορίζου 
εμπίπτουν στις διατάξεις του άρθρ. 2 παρ. 3 του Ν. 1475/84, εξομοιώ¬ 
νονται δηλαδή με γεωργικό συνεταιρισμό, αποφασίζουμε: 

Εκμισθώνουμε στους Γεώργιο Μολλά και Μυρτώ Κοντορίζου το δι¬ 
καίωμα: 

α) Εκμετάλλευσης της θερμικής ενέργειας των ιαματικών λουτρών 
Ποταμιάς της Κοινότητας Ν. Κεσσάνης Ν. Ξάνθης για μη ιαματικούς 
σκοπούς και β) έρευνας και εκμετάλλευσης του ΓΘΔ τμήματος του ευ¬ 
ρύτερου γεωθερμικού πεδίου Ν. Κεσσάνης με τα εξής όρια: 

Σημείο Α X = + 7100 Ψ = - 24270 

» Β Χ = + 7170Ψ = - 24070 

» Γ Χ = + 7520Ψ = - 24220 

» Δ X - + 7430 Ψ ~ - 24400 

» Ε X = + 7270 Ψ = - 24300, Εμβαδό: 69,7 στρεμ. 

Οι παραπάνω συντεταγμένες είναι αζιμουθιακές και αναφέρονται στο 
Κ.Φ.Χ. 1:100.000 ΞΑΝΘΗ. 

φ = 41 ° 15' λ = 1°15' και με τους εξής όρους και περιορισμούς η 
παράβαση των οποίων αποτελεί λόγο ανάκλησης αυτής της απόφασης. 

Άρθρο 1 

ΔΙΑΡΚΕΙΑ ΜΙΣΘΩΣΗΣ 

1. Θερμά νερά ιαματικών πηγών Ποταμιάς Ν. Κεσσάνης. 

1. Η διάρκεια μίσθωσης του δικαιώματος εκμετάλλευσης της θερμι¬ 
κής ενέργειας των παραπάνω ιαματικών πηγών ορίζεται σε 15 χρόνια. 
Η χρονική αυΐή περίοδος μπορεί να παραταθεί για 10 ακόμη το πολύ 
χρόνια υπό τις προϋποθέσεις του άρθρου 3, παρ. 1 του Ν. 1475/84. 

Το παραπάνω δικαίωμα, για ολόκληρη την περίοδο μίσθωσης, ισχύει 
με τους περιορισμούς της αμέσως επομένης παραγράφου. 

Σιωπηρή αναμίσθωση απαγορεύεται για οποιοδήποτε λόγο. Οι μι¬ 
σθωτές είναι υποχρεωμένοι να παραδώσουν τη χρήση των ιαματικών 
νερών μόλις λήξει η παραπάνω μισθωτική περίοδος, διαφορετικά θα κα¬ 
ταβάλλουν στο Δημόσιο ποινική ρήτρα 100.000 δρχ. ημερησίως. 
Χρήση εξάλλου των ιαματικών νερών στη διάρκεια της λουτρικής περιό¬ 
δου ή πέρα από το εξάμηνο που ορίζεται στην παρ. 3 αυτού του άρθρου, 
ή ένα το πολύ έτος, εφόσον εγερθεί αμφισβήτηση και η διαφορά λυθεί 
από τον Υπ/γό Βιομ., Ενέργ. και Τεχνολογίας σύμφωνα με τη διαδικα¬ 
σία της παρ. 4 αυτού του άρθρου, συνεπάγεται πρόστιμο σε βάρος των 
μισθωτών και υπέρ της Κοινότητας Ν. Κεσσάνης ίσο με 100.000 δρχ. 
την ημέρα. 

2. Επιτρέπεται η άντληση των θερμών ιαματικών νερών και η εκμε¬ 
τάλλευση της θερμικής τους ενέργειας για όσο χρόνο, στη διάρκεια κάθε 
έτους μίσθωσης, τα εν λόγω ιαματικά νερά δεν χρησιμοποιούνται για 
ιαματικούς σκοπούς. 

3- Σε περίπτωση επέκτασης, στη διάρκεια της προαναφερθείσης μί¬ 
σθωσης, της χρησιμοποίησης των ιαματικών νερών και πέρα από τη ση¬ 
μερινή λουτρική περίοδο για συμπληρωματικούς των σημερινών ή και 
ευρύτερους ιαματικούς σκοπούς, το κατά την παρ. 1 του άρθρου αυτού 
δικαίωμα παύει να ισχύει μετά ένα εξάμηνο από την έγγραφη προειδο¬ 
ποίηση της ιδιοκτήτριας των ιαματικών πηγών Κοινότητας Ν. Κεσσά¬ 
νης, ανεξάρτητα αν η προειδοποίηση αυτή εμπίπτει σε οποιαδήποτε χρο¬ 
νική στιγμή της παραπάνω 15/ετούς ή της κατά παράταση μισθωτικής 
περιόδου. 

4. Σε περίπτωση έγερσης αμφισβήτησης αναφορικά με επικείμενη 
επέκταση της ιαματικής εκμετάλλευσης των θερμών νερών και πέρα 
από τη σημερινή λουτρική περίοδο (Ιούνιος - Οκτώβριος), αποφαίνεται 
οριστικά ο Υπ/γός ΒΕΤ, ύστερα από γνώμη του ΕΟΤ, μέσα σε ένα εξά¬ 
μηνο από την έγερση της εν λόγω αμφισβήτησης. 

II. I εωθερμικό δυναμικό στο ευρύτερο γεωθερμικό πεδίο Κεσσάνης. 

11 διάρκεια μίσθωσης του παραπάνω δικαιώματος όπως περιγράφε- 
ται τοπογραφικά στην αρχή του διατακτικού αυτής της απόφασης ορίζε¬ 
ται σε 15 έτη. Το δικαίωμα τούτο μπορεί να παραταθεί για 10 ακόμη το 


πολύ έτη υπό τις προϋποθέσεις του άρθρου 3, παρ. 1 τουΝ. 1475/84. 

Δεν επιτρέπεται σιωπηρή αναμίσθωση. Οι μισθωτές είναι υποχρεω¬ 
μένοι μόλις λήξει η μίσθωση να παραδώσουν τον παραπάνω γεωθερμικό 
χώρο διαφορετικά θα είναι υποχρεωμένοι να καταβάλλουν σαν ποινική 
ρήτρα στο Δημόσιο δέκα χιλιάδες (10.000) δρχ. για κάθε μέρα καθυ¬ 
στέρησης και επιπλέον τα μισθώματα που αναλογούν και τις λοιπές επι¬ 
βαρύνσεις. 

Η εγκατάσταση των μισθωτών στον εκμισθούμενο (γεωθερμικό) 
χώρο θα γίνει με δαπάνες των ίδιων και με πρωτόκολλο παράδοσης και 
παραλαβής που θα υπογράψουν και οι δύο πλευρές, το Δημόσιο και οι 
μισθωτές. 

Το πρωτόκολλο παράδοσης και παραλαβής θα πρέπει να γίνει μέσα 
σε δύο (2) μήνες από την ημέρα δημοσίευσης της παρούσας απόφασης 
στην Εφημερίδα της Κυβερνήσεως. 

Εάν οποιοδήποτε λόγο οι μισθωτές δεν συμπράξουν στην εμπρόθεσμη 
σύνταξη του πρωτοκόλλου παράδοσης και παραλαβής του μεταλλευτι¬ 
κού χώρου γεωθερμικής ενέργειας, η μίσθωση θεωρείται αυτοδίκαια 
λυμένη και η εγγύηση που θα έχει κατατεθεί από τους μισθωτές καταπί¬ 
πτει υπέρ του Δημοσίου. Εξάλλου εάν το Δημόσιο δεν προελθεί μέσα 
στην παραπάνω προθεσμία στις απαραίτητες ενέργειες για την παρά¬ 
δοση του παραπάνω χώρου, οι μισθωτές δικαιούνται να εγκατασταθούν 
σ’ αυτόν χωρίς τη σύμπραξη του Δημοσίου. 

Στην περίπτωση αυτή οι μισθωτές υποχρεούνται στη σύνταξη πρωτο¬ 
κόλλου απογραφής και παραλαβής, αντίγραφο του οποίου θα πρέπει να 
υποβάλουν στο ΥΒΕΤ σε δέκα (10) ημέρες από την κατά τα άνω παρα¬ 
λαβή. 

Άρθρο 2 
ΕΡΕΥΝΑ 

Έρευνα επιτρέπεται αποκλειστικά και μόνο στο γεωθερμικό χώρο 
όπως περιγράφεται τοπογραφικά στην αρχή του διατακτικού της πα¬ 
ρούσας απόφασης και με τους εξής όρους και περιορισμούς: 

α) Οι μισθωτές έχουν υποχρέωση να διενεργήσουν γεωθερμική 
έρευνα στον παραπάνω χώρο με σκοπό την ανακάλυψη θερμών γεωθερ¬ 
μικών ρευστών (θερμών νερών) παροχής και θερμοκρασίας ικανών για 
την επαρκή θέρμανση στη διάρκεια του χειμώνα, θερμοκηπίων έκτασης 
τουλάχιστον δεκαεπτά (17) στρεμμάτων. 

Η έρευνα θα συνίσταται στην επέκταση παραγωγικών γεωτρήσεων 
με βάση πρόγραμμα συνοδευόμενο από προϋπολογισμό δαπάνης που θα 
υποβληθεί στον Υπ.ΒΕΤ προς έγκριση μέσα σε ένα (1) μήνα από τη 
γνωστοποίηση αυτής της απόφασης στους μισθωτές. 

Μετά την εκτέλεση των παραπάνω γεωτρήσεων, που θα πρέπει να 
έχουν ολοκληρωθεί μέσα σε χρονική περίοδο έξι (6) μηνών από την 
έγκριση του προαναφερθέντος προγράμματος από τον ΥΒΕΤ, οι μισθω¬ 
τές υποχρεώνονται να υποβάλουν έκθεση επί των αποτελεσμάτων της 
παραπάνω γεωτρητικής έρευνας (στρώματα που διατρήθηκαν, υδροφό¬ 
ροι ορίζοντες.που απαντήθηκαν, παροχή θερμού νερού, θερμοκρασία στο 
στόμιο εξόδου κ.λπ.). 

Παράταση της ως άνω προθεσμίας για τέσσερις (4) ακόμη μήνες επι¬ 
τρέπεται ύστερα από έγκριση του ΥΒΕΤ, εφόσον τα αποτελέσματα των 
προηγηθεισών ερευνών δεν κρίνονται ικανοποιητικά. 

β) Εκτέλεση άλλων γεωτρήσεων για την ανακάλυψη θερμών γεω¬ 
θερμικών ρευστών καθώς επίσης και νερού άρδευσης επιτρέπεται κάτω 
από τους όρους και τις προϋποθέσεις που αναφέρονται στο άρθρο 8 της 
παρούσας. 

γ) Το Δημόσιο έχει δικαίωμα παρακολούθησης των εργασιών εκτέ¬ 
λεσης των παραγωγικών γεωτρήσεων, μετά δε την ολοκλήρωση κάθε 
μιας από αυτές το ΙΓΜΕ έχει δικαίωμα να πραγματοποιεί δοκιμές διάρ¬ 
κειας μέχρι 20 ημέρες με σκοπό τον έλεγχο τυχόν επιρροής σε παρακεί¬ 
μενες γεωτρήσεις θερμού νερού ή ιαματικές πηγές. 

δ) Εξάλλου, μέσα σε προθεσμία δεκαοκτώ μηνών από την έναρξη 
εκμετάλλευσης των θερμών νερών που ανακαλύφθηκαν με την παρα¬ 
πάνω έρευνα, οι μισθωτές αναλαμβάνουν την υποχρέωση να συντάξουν 
ειδική μελέτη με σκοπό την εκτίμηση του επιτρεπόμενου βαθμού εκμε¬ 
τάλλευσης, ώστε να μην επηρεάζεται η παροχή άλλων γειτονικών γεω¬ 
τρήσεων που βρίσκονται μέσα ή έξω από τον εκμισθωμένο στην Κοινό¬ 
τητα Ν. Κεσσάνης γεωθερμικό χώρο. Τα τεχνικά χαρακτηριστικά των 
γειτονικών γεωτρήσεων θα δοθούν στους μισθωτές. 

Η παραπάνω^ μελέτη θα υπογράφεται απαραίτητα από δίπλωμα- 
τουχο μεταλλειολόγο μηχανικό και πτυχιούχο γεωλόγο που θα έχουν 
αποδεδειγμένη ειδική πείρα. 

_ ε ) Σε περίπτωση ουσιαστικού επηρεασμού της παροχής των γειτονι- 
κών γεωτρήσεων και με την προϋπόθεση ότι η παροχή μιας ή περισσό- 

τέρων από τις γεωτρήσεις αυτές είναι ζωτικής σημασίας για εκμεταλ¬ 
λεύσεις που βασίζονται στη θερμική ενέργεια του θερμού νερού, το 
ΤΒΕΤ έχει δικαίωμα να διακόπτει μερικώς ή εξ ολοκλήρου την παροχή 
του θερμού νερού που ανακάλυψαν οι μισθωτές. 

στ) Παράλληλα το ΤΒΕΤ υποχρεώνεται να υποδεικνύει θέσεις μέσα 
στον εκμισθωμένο γεωθερμικό χώρο ή και έξω από αυτόν για την κατα¬ 
σκευή νέων γεωτρήσεων προς ανακάλυψη θερμού νερού. Οπωσδήποτε 
για τις πρόσθετες αυτές έρευνες των μισθωτών, ακόμη δε και σε περί¬ 
πτωση μη ανακάλυψης γεωθερμικού ρευστού, ουδεμία εις βάρος του 
Δημοσίου απαίτηση επιτρέπεται. 

ζ) Η θέση κατασκευής οποιασδήποτε παραγωγικής γεώτρησης προς 
ανακάλυψη θερμού νερού μέσα στον εκμισθούμενο χώρο, και με τις επι¬ 
φυλάξεις πάντα της προηγούμενης παραγράφου (γ), ορίζεται από τον 
ΤΒΕΤ ύστερα από γνώμη του ΙΓΜΕ, που πρέπει όμως να παρέχεται 
μέσα σε χρονική περίοδο 2 μηνών από την υποβολή σχετικής αίτησης 
από τους μισθωτές. Σε περίπτωση παρέλευσης της παραπάνω προθε¬ 
σμίας άπρακτης, ο ΤΒΕΤ ορίζει τη θέση κατά οικεία κρίση. 

η) Στον εκμισθούμενο ως άνω χώρο απαγορεύεται εκτέλεση οποιοσ¬ 
δήποτε παραγωγικής γεώτρησης για ανακάλυψη θερμού νερού, εφόσον 
οι θερμαντικές ανάγκες των θερμοκηπίων και των λοιπών σχετικών με 
τη χρήση της θερμικής ενέργειας του θερμού νερού δραστηριοτήτων των 
μισθωτών καλύπτονται από τα θερμά ιαματικά νερά. 

θ) Στο χώρο ροής και άντλησης του νερού των ιαματικών πηγών 
απαγορεύεται οποιαδήποτε έρευνα. 

Άρθρο 3 

ΕΚΜΕΤΑΛΛΕΤΣΗ 
I. Γεωθερμικός χώρος. 

α) Οι μισθωτές υποχρεώνονται να εκμεταλλεύονται το γεωθερμικό 
δυναμικό του εκμισθούμενου μεταλλευτικού - γεωθερμικού χώρου, 
όπως περιγράφεται ο χώρος αυτός τοπογραφικά στην αρχή του διατα¬ 
κτικού της παρούσας απόφασης, κατά τους κανόνες της επιστήμης και 
της τέχνης, κάτω από τις οδηγίες ειδικού γεωπόνου και σύμφωνα με 
την τεχνικοοικονομική μελέτη που έχει συνταχθεί. 

Η ανάκτηση του μέγιστου δυνατού ποσοστού της θερμικής ενέργειας, 
που περιέχεται στο θερμό νερό με τρόπο, ώστε η θερμοκρασία εξόδου 
του από το θερμοκήπιο να μην ξεπερνά τους 25 °0, περιλαμβάνεται, στα 
πλαίσια της παραπάνω μελέτης εκμετάλλευσης ανάμεσα στις βασικές 
υποχρεώσεις των μισθωτών. 

Παρέκκλιση από την υποχρέωση αυτή επιτρέπεται μόνο σε περί¬ 
πτωση επανεισαγωγής του θερμού νερού, μετά τη χρήση του. σε ειδικά 
προς τούτο κατασκευασμένη γεώτρηση (ΒΕΙΝΙΕ('.ΤΙΟΝ). 

β) Στην απόλυτη κρίση του ΤΒΕΤ εναπόκειται η διακοπή της άντλη¬ 
σης θερμού νερού από γεωτρήσεις, που θα κατασκευάζονται σύμφωνα 
με την προαναψερθείσα διαδικασία, εφόσον από την εκμετάλλευσή τους 
τίθεται σε κίνδυνο η δίαιτα, η παροχή ή η σταθερότητα της θερμοκρα¬ 
σίας γειτονικών παραγωγικών γεωτρήσεων. 

Στην περίπτωση πάντως αυτή ο ΤΒΕΤ αναλαμβάνει την υποχρέωση 
να εξασφαλίζει την παροχή στους μισθωτές θερμού νερού σε ποσότητα 
και θερμοκρασία όμοιες με εκείνες της γεώτρησης της οποίας απαγο¬ 
ρεύτηκε η εκμετάλλευση. Σε περίπτωση ανυπαρξίας διαθέσιμου θερμού 
νερού, το ΤΒΕΤ υποχρεώνεται να υποδεικνεύει στους μισθωτές, ύστερα 
από γνώμη του ΙΓ ΜΕ. νέα θέση μέσα ή έξω από τον εκμισθούμενο γεω¬ 
θερμικό χώρο για εκτέλεση παραγωγικής γεώτρησης η δαπάνη της 
οποίας βαρύνει τους μισθωτές. 

γ) Απαγορεύεται η εκτέλεση στον εκμισθούμενο γεωθερμικό χώρο 
οποιασδήποτε γεώτρησης για ανακάλυψη θερμού νερού από οποιοδή- 
ποτε τρίτο πλην των μισθωτών και του Ελληνικού Δημοσίου. Στην περί¬ 
πτωση όμως αυτή εκτέλεσης γεωτρήσεων και ανακάλυψης θερμού νε¬ 
ρού από το Ελλην. Δημόσιο, το νερό τούτο διατίθεται υποχρεωτικά για 
την κάλυψη των αναγκών των μισθωτών, μετά από αποζημίωση, και 
μόνο σε περίπτωση περίσσειας θερμού νερού, τούτο διατίθεται, και σε 
τρίτους κατά την κρίση του ΤΒΕΤ. 

δ) Οι μισθωτές υποχρεώνονται να διακόπτουν την παροχή θερμού νε¬ 
ρού σε κάθε περίπτωση μη χρησιμοποίησής του. Σε περίπτωση περιορι¬ 
σμού των αναγκών υε θερμό νερό, θα περιορίζεται ανάλογα η παροχή 
του. 

Το Δημόσιο επιφυλάσσεται στην επιβολή περιορισμού της παροχής 
των θερμών πηγών στο βαθμό που δεν είναι απαραίτητο το θερμό νερό 
για τη θέρμανση των θερμοκηπίων καθώς και στο βαθμό που επηρεάζο¬ 
νται παρακείμενες ιαματικές πηγές, ή άλλες θερμές πηγές, που έχουν 
ανακαλυφθεί και αποτελούν αντικείμενο παραγωγικής εκμετάλλευσης 
πριν από τις προαναφερθείσες παραγωγικές γεωτρήσεις. 


ε) Οι μισθωτές υποχρεώνονται να συμμορφώνονται προς όλες τις νο¬ 
μοθετικές και κανονιστικές διατάξεις που διέπουν την εκμετάλλευση 
των μεταλλείων και να μεριμνούν για την ασφάλεια των απασχολουμέ- 
νων στις διάφορες εργασίες προς αποφυγή εργατικών ατυχημάτων ή 
βλάβης της υγείας και της ασφάλειας των διαβατών, των περίοικων και 
των περιουσιών τους. 

ζ) Επίσης οι μισθωτές υποχρεώνονται να παίρνουν όλα τα απαραί¬ 
τητα μέτρα για την προστασία του περιβάλλοντος και την αποφυγή μό¬ 
λυνσης του εδάφους και των υδάτων. Μέσα σε προθεσμία έξι (6) μηνών 
από την έναρξη της δοκιμαστικής-λειτουργίας του θερμοκηπίου οι μι¬ 
σθωτές πρέπει να υποβάλουν στον ΤπΒΕΤ μελέτη διάθεσης αποβλήτων 
δηλαδή του νερού που προκύπτει μετά την απόδοση της θερμότητας για 
τη θέρμανση του θερμοκηπίου, εφόσον βέβαια ανακύπτει θέμα διάθεσης 
τέτοιου θερμού νερού μετά τη χρήση στο θερμοκήπιο. 

η) Το ελάχιστο ύψος επενδύσεων που θα πραγματοποιηθούν για την 
εγκατάσταση θερμοκηπίων, την αγορά γης, εξοπλισμούς, κατασκευή 
κτιρίων εξυπηρέτησης της θερμοκηπιακής μονάδας κ.λπ. σύμφωνα με 
την πιο πάνω τεχνικοοικονομική μελέτη πρέπει να φθάσει μέσα στους 
πρώτους 12 μήνες από την ανακάλυψη του απαραίτητου θερμού νερού 
σε πενήντα εκατομμύρια δρχ. (50.000.000). 

- Η χορήγηση ή όχι παράτασης, εναπόκειται στη δικαιοδοσία του 
ΤΒΕΤ. Η παράταση αυτή, εν πάση περιπτώσει. δεν επιτρέπεται να 
υπερβαίνει τους πέντε (5) μήνες. Σε περίπτωση που και η παραπάνω 
παράταση της προθεσμίας περάσει άπρακτη, οι μισθωτές θα εκπέσουν 
από το μισθωτικό τους δικαίωμα σύμφωνα με το άρθρ. 7 της παρούσας 
απόφασης. 

- Η ίδια συμμετοχή των μισθωτών στην παρούσα επένδυση των 
ογδόντα ενός εκατομμυρίων δρχ. (81.000.000) δρχ.. όπως ορίζεται 
σύμφωνα με τις διατάξεις του Ν. 1262/82. θα προέρχεται εξ ολοκλή¬ 
ρου από συνάλλαγμα μη υποχρεωτικά εκχωρητέο στην Τράπεζα της 
Ελλάδος. Η έκταση εξάλλου που θα καλλιεργείται θερμοκηπιακά πρέπει 
να έχει εμβαδόν τουλάχιστον δεκαεπτά (17) στρέμματα, όπως ρητά 
αναφέρεται στη σχετική τεχνικοοικονομική μελέτη. 

Παρέκκλιση από τα παραπάνω ελάχιστα ύψη επένδυσης και χρόνου 
ολοκλήρωσης των εργασιών στην έκταση που θα καλλιεργηθεί θερμο- 
κηπιακά. επισύρει σε βάρος των μισθωτών διοικητικές κυρώσεις με 
απόφαση του ΤΒΕΤ που μπορούν να φτάσουν μέχρι και την έκπτωση 
από τα μισθωτικά τους δικαιώματα και την κατάπτωση της εγγύησης 
που έχει κατατεθεί για την καλή έκτέλεση της παρούσας απόφασης, 
σύμφωνα με το άρθρο 11 αυτής. 

- Για κάθε ημερολογιακό έτος και μέσα στο πρώτο τρίμηνο του επό¬ 
μενου έτους οι μισθωτές, υποχρεώνονται να υποβάλλουν πλήρη στοιχεία 
της δραστηριότητάς τους στην εκμετάλλευση του γεωθερμικού δυναμι¬ 
κού κατά το έτος τούτο, όπως παροχή θερμού νερού και ποσότητας θερ¬ 
μικής ενέργειας που χρησιμοποιήθηκε κατά προσέγγιση, καλλιέργειας 
που πραγματοποιήθηκαν και δαπάνες που απαιτήθηκαν, πρόσωπα που 
απασχολήθηκαν κατά ειδικότητα, χρόνο απασχόλησης κατ' άτομο, 
ημερομίσθια και μισθοί που καταβλήθηκαν και τέλος πλήρη ισολογισμό 
της επιχείρησης εκμετάλλευσης του εκμισθούμενου γεωθερμικού δυνα¬ 
μικού. Ακόμη, για κάθε ημερολογιακό έτος και μέσα στην παραπάνω 
χρονική περίοδο θα υποβάλλεται τεχνικοεπιστημονική έκθεση υπογραμ¬ 
μένη από διπλωματούχο Μεταλλειολόγο - Μηχανικό ή πτυχιούχο Γε¬ 
ωλόγο και από πτυχιούχο Γεωπόνο. 

Στην παραπάνω έκθεση θα περιλαμβάνονται, μεταξύ άλλων, πληρο¬ 
φορίες αναφορικά με τη συμπεριφορά του θερμού νερού, την ανακτώ¬ 
μενη κατά την εκμετάλλευση θερμότητα, την κατά προσέγγιση αλατο¬ 
περιεκτικότητα του νερού μετά την τελική χρήση του από τον εκμεταλ¬ 
λευτή, καθώς και κάθε άλλο αξιόλογο γεγονός τεχνικού χαρακτήρα που 
συνέβη στο κρινόμενο έτος και χαρακτηρίζει το εκμεταλλευόμενο γεω¬ 
θερμικό δυναμικό. 

Τέλος στην ίδια έκθεση θα περιλαμβάνονται και πληροφορίες αναφο¬ 
ρικά με την πρόοδο που επιτεύχθηκε στο έτος που πέρασε για την αύ¬ 
ξηση της παραγωγικότητας και την εξοικονόμηση ενέργειας. 

ια) Οι μισθωτές θα καταβάλουν κάθε δυνατή προσπάθεια για την κά¬ 
λυψη από την εγχώρια αγορά του μέγιστου δυνατού μέρους του μηχανι¬ 
κού εξοπλισμού σε υλικά, εγκαταστάσεις και τεχνολογία καθώς επίσης 
θα εξαντλήσουν όλα τα περιθώρια που προσφέρονται για εξαγωγή των 
προϊόντων τους στο εξωτερικό. 

ιβ) Η συσκευασία καθώς και η μεταφορά των παραγομένων προϊό¬ 
ντων θα είναι τυποποιημένη σύμφωνα με τις σχετικές προδιαγραφές του 
Τπουργείου Γεωργίας και της Α.Τ.Ε. 

ιγ ) Θα καταβληθεί κάθε δυνατή προσπάθεια για την ελαχισιοποίηση 
θερμικών απωλειών σε όλες τις φάσεις θερμικής «ροής» ειδικότερα στη 
θερμοκρασία του νερού εξόδου από το θερμοκήπιο. Ακόμη θα χρήσιμο- 

ποιηθούν τα απαραίτητα όργανα ελέγχου φυσικών σταθερών (θερμο¬ 
κρασία, υγρασία, πίεση, φωτεινότητα κ.λπ.). 

ιδ) Είναι δυνατή η χρήση των θερμών νερών για τη θέρμανση των 
χώρων εγκατάστασης του προσωπικού που θα απασχολείται στα θερμο¬ 
κήπια. 

ιε) Οι μισθωτές υποχρεώνονται να παίρνουν όλα τα απαραίτητα μέ¬ 
τρα για την αποφυγή από αποιονδήποτε εκτέλεσης γεωτρήσεων χωρίς 
άδεια. Προς τούτο οι μισθωτές υποχρεώνονται να ειδοποιούν χωρίς κα¬ 
θυστέρηση τις αρμόδιες Υπηρεσίες των Μεταλλείων και την πλησιέ- 
στερη Αστυνομική Αρχή. 

Η. θερμική ενέργεια ιαματικών πηγών Ποταμιάς Ν. Κεααάνης. 

Σχετικά τέλος με το εκμισθούμενο με την παρούσα απόφαση - σύμ¬ 
βαση δικαίωμα εκμετάλλευσης της θερμικής ενέργειας των ιαματικών 
πηγών ισχύουν τα εξής: 

α) Πέρα από το δικαίωμα των μισθωτών να συγκεντρώνουν και να 
ανακτούν το θερμό νερό των ιαματικών πηγών στις θέσεις εκροής του 
στο έδαφος και της εγκατάστασης στις θέσεις εκροής του στις θέσεις αυ¬ 
τές των απαραίτητων αντλητικών μηχανημάτων και σωλήνων για την 
άντληση και τη μεταφορά του θερμού νερού μέχρι τις θέσεις χρησιμοποί¬ 
ησής του τηρώντας πάντα τις διατάξεις του Μ.Κ.. κανένα άλλο δι¬ 
καίωμα για εγκατάσταση άλλων μηχανημάτων (διάτρησης προς επαύ- 
ξηση της ροής του θερμού νερού) ή κτιρίων, ή παρέμβασης με οποιονδή- 
ποτε τρόπο στις εγκαταστάσεις των ιαματικών πηγών, παρέχεται με 
την παρούσα απόφαση ή αναγνωρίζεται, ανεξάρτητα από οποιαδήποτε 
δικαιώματα ή ρυθμίσεις που είναι δυνατό να παρέχονται από υπάρχου- 
σες ή μέλλουσες να ισχύσουν νομοθετικές ή κανονιστικές διατάξεις. 

Σε κάθε αναγνωρισμένη ιαματική πηγή ή ιαματική εκμετάλλευση 
προηγείται της εξωιαματικής, η τελευταία δε υποχωρεί «εν όλω ή εν μέ- 
ρει* στο βαθμό που το απαιτούν οι ανάγκες της ιαματικής εκμετάλλευ¬ 
σης. 

β) Στην περίπτωση που θα ανακύψουν προβλήματα ομαλής και ακώ¬ 
λυτης λειτουργίας των παρακείμενων ιαματικών πηγών θα έχουν εφαρ¬ 
μογή οι διατάξεις του άρθρ. 2 παρ. 5 του Ν. 1475/84. 

Άρθρο 4 
ΜΙΣΘΩΜΑ 

α) Οι μισθωτές θα καταβάλλουν στο Αημόσιο σαν μίσθωμα, κατ' 
έτος, το χρηματικό ποσόν των εκατό χιλιάδων (100.000) δρχ. ανά 
στρέμμα θερμοκηπιακά καλλιεργούμενης έκτασης. Το ποσόν τούτο θα 
αρχίσει να καταβάλλεται με την έναρξη εκμετάλλευσης του θερμοκη¬ 
πίου που πρέπει να έχει συντελεστεί μέσα σε είκοσι τέσσερις (24) το πολύ 
μήνες από την έναρξη της ισχύος της παρούσας απόφασης. 

β) Το οφειλόμενο στο Δημόσιο μίσθωμα θα βεβαιώνεται σαν δημόσιο 
έσοδο μέσα στον πρώτο μήνα του επόμενου έτους από αυτό που αφορά η 
οφειλή, σε ίσες εξαμηνιαίες (όμηνιαίες) δόσεις και θα καταβάλλεται από 
τους μισθωτές μέσα σε προθεσμία τριών (3) μηνών από τη λήξη κάθε 
εξαμήνου. 

Μέσα στην ίδια προθεσμία πρέπει να υποβάλλεται στο ΥΒΕΤ το οι¬ 
κείο τριπλότυπο εισπράξεως. Καθυστέρηση καταβολής του μισθώματος 
πέρα από τρεις (3) μήνες από τη νόμιμη ειδοποίηση του μισθωτή, δίνει . 
το δικαίωμα στον Υπουργό Βιομ., Ενεργ. & Τεχν. να κηρύξει έκπτω¬ 
τους τους μισθωτές από κάθε δικαίωμα που απορρέει από αυτή την από¬ 
φαση. Σε περίπτωση ειδικών συνθηκών (κακοκαιρία, καταστροφή πα¬ 
ραγωγής κ.λπ.) είναι δυνατή η μη καταβολή ή η μετάθεση καταβολής 
του μισθώματος μετά από απόφαση του Υπουργού Βιομ., Ενεργ. & Τε¬ 
χνολογίας. 

Το ανωτέρω μίσθωμα μπορεί να αναπροσαρμόζεται ανά τριετία (3ε- 
τία) με απόφαση του Υπουργού Βιομ., Εν. & Τεχνολογίας. 

Ποσοστό 30% από τα μισθώματα αυτά διατίθεται, με κοινή από¬ 
φαση των Υπουργών Εσωτερικών και Βιομ., Ενεργ. & Τεχν. (Ν. 
1475/84 άρ. 3 παρ. 2) στους ΟΤΑ, στην περιοχή των οποίων βρίσκε¬ 
ται ο χώρος εκμετάλλευσης του γεωθερμικού δυναμικού. 

Άρθρο 5 

ΥΠΟΜΙΣΘΩΣΗ - ΕΚΧΩΡΗΣΗ ΜΙΣΘΩΤΙΚΩΝ ΔΙΚΑΙΩΜΑΤΩΝ 

Οι μισθωτές δεν έχουν δικαίωμα να υπομισθώσουν ολικά ή μερικά τα 
μισθωτικά τους δικαιώματα που απορρέουν από την απόφαση αυτή. Οι 
μισθωτές δεν δικαιούνται επίσης να εκχωρήσουν και να μεταβιβάσουν 
με οποίο δήποτε τρόπο, τύπο και μορφή τα δικαιώματά τους που απορ¬ 
ρέουν από την απόφαση αυτή προς οποιοδήποτε τρίτο φυσικό ή νομικό 
πρόσωπο. Επιτρέπεται μόνο εισφορά τους προς σύσταση εταιρείας στην 
οποία την πλειοψηφία των μετοχών θα έχουν οι μισθωτές ύστερα βέβαια 


από έγκριση του Υπουργού Βιομηχανίας, Ενέργειας και Τεχνολογίας 
που θα ορίζει τους κατά την κρίση του πρόσθετους όρους. 

Άρθρο 6 

ΠΑΡΑΙΤΗΣΗ ΜΙΣΘΩΤΗ 

Οι μισθωτές δικαιούνται να παραιτηθούν της μίσθωσης αυτής οποτε¬ 
δήποτε θελήσουν με δήλωσή τους προς τον Υπ.ΒΕΤ. 

Η παραίτηση πάντως θα ισχύσει έξι (6) μήνες από την υποβολή της 
δήλωσης χωρίς να απαλλάσσονται της καταβολής μισθώματος κατά τη 
διάρκεια της παραπάνω εξάμηνης (6μηνης) προθεσμίας). 

Άρθρο 7 
ΕΚΠΤΩΣΗ 

α) Η έκπτωση των μισθωτών για παραβάσεις των όρων της παρού¬ 
σας απόφασης, όπου αυτή προβλέπεται, απαγγέλλεται με απόφαση του 
Υπουργού ΒΕΤ μετά από προηγούμενη προειδοποίηση των μισθωτών 
που θα γίνεται 30 μέρες το πολύ πριν από την έκπτωση. Εφόσον μέσα 
στην προθεσμία αυτή οι μισθωτές συμμορφωθούν με τις υποχρεώσεις 
τους ή τακτοποιήσουν τις παραλείψεις τους, απαλλάσσονται από κάθε 
κύρωση. 

β) Εφόσον περάσει άπρακτη η ανωτέρω προθεσμία τιον 30 ημερών ο 
Υπ. ΒΕΤ εκδίδει απόφαση έκπτωσης που θα ισχύσει από την κοινοποί¬ 
ησή της στους μισθωτές. 

γ) Εφόσον κηρυχθούν έκπτωτοι οι μισθωτές λύεται η μίσθωση που 
έγινε με την παρούσα απόφαση και παύει κάθε απαίτηση σε βάρος του 
Δημοσίου από τους μισθωτές αλλά και κάθε άλλο που έλκει δικαιώματα 
και καταπίπτει υπέρ του Δημοσίου η εγγύηση που έχει καταταθεί. 

Άρθρο 8 

ΖΩΝΗ ΠΡΟΣΤΑΣΙΑΣ ΤΟΥ ΜΕΤΑΛΛΕΥΤΙΚΟΥ 
ΓΕΩΘΕΡΜΙΚΟΥ ΧΩΡΟΥ 

α) Μέσα στον παραχωρούμενο μεταλλευτικό (γεωθερμικά) χώρο 
απαγορεύεται οποιαδήποτε εκμετάλλευση γεωθερμικής ενέργειας από 
τρίτους. 

Κατ' εξαίρεση επιτρέπεται η εκτέλεση γεωτρήσεων από το Δημόσιο 
για καθαρά ερευνητικούς σκοπούς και με την προϋπόθεση να μην παρα¬ 
κωλύεται η εκμετάλλευση από τους μισθωτές. 

β) Εκτέλεση άλλων γεωτρήσεων για την εξασφάλιση γλυκού νερού 
(άρδευση, ύδρευση κ.λ.π.) μέσα στον εκμισθούμενο μεταλλευτικό χώρο 
επιτρέπεται μόνο μετά από άδεια της Δ/νσης Γεωργίας της Νομαρχίας 
και σύμφωνη γνώμη του Ινστιτούτου Γεωλογικών και Μεταλλευτικών 
Ερευνών. Εκτέλεση των παραπάνω, κατά παρέκκλιση των όρων της 
παραγράφου αυτής ή των οικείων διατάξεων, έργων συνεπάγεται την 
έκπτωση των μισθωτών. 

Άρθρο 9 

ΠΡΟΤΕΡΑΙΟΤΗΤΑ ΜΕΤΑΛΛΕΥΤΙΚΟΥ ΔΙΚΑΙΩΜΑΤΟΣ 

Σε περίπτωση που ανακαλυφθεί στον παραχωρούμενο χώρο μετάλ¬ 
λευμα εξαιρετικής, κατά την κρίση του Υπουργού Βιομηχανίας, Ενέρ¬ 
γειας και Τεχνολογίας, σημασίας για την Εθνική Οικονομία, μπορεί το 
παραχωρούμενο δικαίωμα εκμετάλλευσης των πηγών να περιοριστεί ή 
και να υποχωρήσει ολοσχερώς χωρίς καμιά, σε βάρος του Δημοσίου, 
απαίτηση εκτός από την επιστροφή της εγγυητικής επιστολής στους μι¬ 
σθωτές. 

Άρθρο 10 
ΕΓΓΥΗΣΗ 

α) Για την πιστή εκτέλεση των όρων της παρούσας απόφασης, οι μι¬ 
σθωτές υποχρεώνονται μέσα σε δύο (2) μήνες.από τη δημοσίευση, να 
προσκομίσουν εγγυητική επιστολή αναγνωρισμένης Τράπεζας ενός εκα¬ 
τομμυρίου (1.000.000) δρχ. διάρκειας δεκαπέντε ετών, όση δηλαδή εί¬ 
ναι και η διάρκεια ισχύος της παρούσας απόφασης, δηλαδή της μίσθω¬ 
σης του μεταλλευτικού χώρου. 

Ο τύπος της εγγυητικής επιστολής είναι αυτός που χρησιμοποιείται 
πάγια στις περιπτώσεις αυτές από τις Ελληνικές Τράπεζες. 

β) Σε περίπτωση που περάσει η παραπάνω προθεσμιία των (2) μηνών 
χωρίς οι μισθωτές να έχουν προσκομίσει την εγγυητική επιστολή των 
(1.000.000) δρχ. μπορεί να κηρυχθούν έκπτωτοι των μισθωτικών δι¬ 
καιωμάτων τους με απόφαση του Υπουργού Βιομηχανίας, Ενέργ. και 

Τεχνολογίας, οπότε λύεται και η παρούσα απόφαση. 

γ) Η παραπάνω εγγυητική επιστολή επιστρέφεται στους μισθωτές 
μετά την κανονική λύση της μίσθωσης ή παραίτηση, εφόσον όμως έχουν 
εκπληρώσει όλες τις υποχρεώσεις τους, όπως αυτές προκύπτουν από 
τους όρους της παρούσας απόφασης. Το ποσό της εγγύησης καταπίπτει 
υπέρ του Δημοσίου σε κάθε περίπτωση έκπτωσης κατά τη διαδικασία 
του άρθρου 7. 

Αρθρο I I 

ΠΟΙΝΙΚΗ 1*1 ΙΤΙΆ 

1. Για παραβάσεις όρων της παρούσας σύμβασης, εξαιρουμένων των 
περιπτώσεων για τις οποίες προβλέπεται έκπτουση και λύση της μίσθω¬ 
σης, μπορεί να επιβληθεί με απόφαση του ΥΒΚΤ στους μισθωτές ποι¬ 
νική ρήτρα που μπορεί να φθάσει στο ύψος της εγγύησης. Στην περί¬ 
πτωση επιβολής προστίμου, μπορεί να εισπραχθεί από την εγγύηση, το 
ποσό της οποίας οι μισθωτές υποχρεού'νται να συμπληρώσουν σ’ ένα 
μήνα από την κοινοποίηση σ’ αυτούς της απόφασης του ΤΙ1ΚΤ «περί επι¬ 
βολής προστίμου». Η μη εμπρόθεσμη συμπλήριυση του ποσού της εγγύ¬ 
ησης, μπορεί να έχει σαν συνέπεια την έκπτωση του μισθωτή από τα μι¬ 
σθωτικά του δικαιώματα και τη λύση της μίσθο,ισης σύμφι»να με το άρ. 
7. 

Άρθρο I 2 

ΛΗΞΗ ΙΣΧΥΟΣ ΤΗΣ ΑΠΟΦΑΣΗΣ 

α) Μετά τη λήξη της μίσθωσης, ανεξάρτητα εάν γίνει κανονικά λόγο; 
λήξης της διάρκειάς της ή μετά από παραίτηση ή έκπτουση του μισθο»τή 
ή με οποιοδήποτε άλλο τρόπο, όλες οι πάγιες εγκαταστάσεις με την επι¬ 
φάνεια που καλύπτουν και έγιναν από τους μισθωτές για τις ανάγκες 
της εκμετάλλευσης του γεωθ. χώρου περιέρχονται στην κυριότητα του 
Δημοσίου χωρίς αποζημίωση. Στην περίπτυστη αυτή πάντως δεν περι¬ 
λαμβάνονται οι εδαφικές εκτάσεις που αποτέλεσαν αντικείμενο καλλιέρ¬ 
γειας θερμοκηπίων ή χρησιμοποιήθηκαν έμμεσα ή άμεσα την καλλιέρ¬ 
γεια αυτή, καθώς και οι αντίστοιχες μηχανολογικές και λοιπές συναφείς 
εγκαταστάσεις, που δικαιούνται να διαχειριστούν κατά την κρίση τους ή 
να αποκομίσουν οι μισθωτές. 

β) Εξ’ άλλου αν οι μισθωτές έχουν εκπληρώσει τις υποχρεώσεις, 
όπως αυτές προκύπτουν από την παρούσα απόφαση, μπορεί να αποκο¬ 
μίσουν τις κινητές εγκαταστάσεις μέσα σε προθεσμία τριών (3) μηνών 
από τότε που λύθηκε η μίσθωση, με την παρουσία εκπροσώπου του Δη¬ 
μοσίου. Η προθεσμία αυτή μπορεί, μετά από σχετική αίτηση των μισθω¬ 
τών, να παραταθεί μία φορά με απόφαση του Υπουργού ΒΕΤ και για 
τρεις (3) μήνες ακόμη. 

γ) Εφόσον η παραπάνω προθεσμία περάσει άπρακτη, οι μισθωτές χά¬ 
νουν κάθε δικαίωμα επί των πιο πάνω κινητών εγκαταστάσεων, που πε¬ 
ριέρχονται στην κυριότητα.και κατοχή του Δημοσίου χωρίς να κατα- 
γληθεί οποιαδήποτε αποζημίωση στους μισθωτές ή άλλον που έλκει δι¬ 
καιώματα. 

δ) Πριν λυθεί η μίσθωση γίνεται με σύμπραξη και των δύο μερών, 
επιτόπια απογραφή των εγκαταστάσεων που παρέλαβαν από το Δημό¬ 
σιό ή πραγματοποίησαν κατά τη διάρκεια ισχύος της μίσθωσης οι μι¬ 
σθωτές που η κυριότητά τους ανήκει κατά το νόμο ή κατά την παρούσα 
σύμβαση στο Δημόσιο, καθώς και όσων επιατρέφονται σύμφωνα με όσα 
αναφέρονται στην παραπάνω παράγραφο (β). 

ε) Εάν για οποιονδήποτε λόγο δεν συμπράςουν οι μισθωτές, η απο¬ 
γραφή γίνεται από επιτροπή εκπροσώπων του Υπουργείου Βιομηχα¬ 
νίας. Ενέργειας και Τεχνολογίας. 

Αντίγραφο του πρακτικού της απογραφής κοινοποιείται έγκαιρα 
στους μισθωτές για να λάβουν γνώση. 

Οι μισθωτές ευθϋνονται απέναντι στο Δημόσιο εάν κατά την αποχώ¬ 
ρηση πάρουν εγκαταστάσεις ή τμήματα ή εξαρτήματα τούτων χωρίς τη 
συγκατάθεση και την παρουσία εκπροσώπου του Δημοσίου, επιφυλασ¬ 
σόμενης και τυχόν ποινικής ευθύνης των υπεύθυνων οργάνων τους. 

Άρθρο 13 

ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά, που θα προκύψει από την εφαρμογή της πα¬ 
ρούσας μισθωτικής σχέσης και κατά τη διάρκεια αυτής, επιλύεται απο 
το κατά τόπο αρμόδιο Δικαστήριο (μονομελές Πρωτοδικείο) της περιφέ¬ 


ρειας Ν. Κεσσάνης Ν. Ξάνθης σύμφωνα με τις διατάξεις του κώδικα 
Πολιτικής Δικονομίας. 

Άρθρο 14 

ΕΝΑΡΞΗ ΙΣΧΥΟΣ ΤΗΣ ΑΠΟΦΑΣΗΣ 

Οι μισθωτές υποχρεώνονται, μέσα σε χρονική περίοδο 15 ημερών 
από τη γνωστοποίηση σ’ αυτούς της δημοσίευσης της παρούσας απόφα¬ 
σης στην Εφημερίδα της Κυβερνήσεως, να γνωρίσουν στο Υπουργείο 
Βιομ., Ενέργ. και Τεχν. με ε'πιστολή τους την αποδοχή όλων των όρων 
της απόφασης, οπότε η τελευταία ισοδυναμεί με μισθωτήρια σύμβαση 
μεταξύ του Ελληνικού·Δημοσίου και των μισθωτών με όλα τα δ.καιώ- 
ματα και τις υποχρεώσεις που απορρέουν από την εν λόγω απόφαση και 
με έναρξη ισχύος την ημέρα δημοσίευσης της απόφασης στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 17 Μαρτίου 1988 

Ο ΥΠΟΥΡΓΟΣ 

ΑΝ. ΠΕΠΟΝΗΣ 

- +- 

Αριθ. 801 (3) 

Εγκριση του Ειδικού Κανονισμού Λιμένα Ναυπλίου αριθμ. 17. 

Η ΝΟΜΑΡΧΗΣ ΑΡΓΟΛΙΔΑΣ 

Σύμφωνα με: 

1. Τις διατάξεις του άρθρου 156 του Ν.Δ. 187/73 «περί Κώδικα 
Δημοσίου Ναυτικού Δικαίου». 

2. Τις διατάξεις του Π.Δ. 388/83 (ΦΕΚ I 19 Α/8.9.83). 

3. Το σχέδιο του Ειδικού Κανονισμού του Λιμένα Ναυπλίου που μας 
υποβλήθηκε με την αναφορά της Λιμενικής Αρχής Ναυπλίου 
Μ, 3525/3/88/29.2.88 και επειδή, με τις ανωτέρω διατάξεις ρυθμί¬ 
ζονται θέματα, που κανονίζουν την εύρυθμη, λειτουργία του λιμένα, 
αποφασίζουμε: 

Άρθρο μόνο. 

α) Εγκρίνουμε τον παρακάτω Ειδικό Κανονισμό του Λιμένα Ναυ¬ 
πλίου αριθμ. 17 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΝΑΥΠΛΙΟΥ 
ΑΡΙΘΜ. 17 

«περί συμπληρωματικής αναπροσαρμογής λεμβουχικών δικαιωμά¬ 
των και ναύλων Ε/Γ - Ι1/Κ που εκτελούν εκδρομικούς πλόες». 

Ο ΛΙΜΕΝΆΡΧΗΣ ΝΑΥΠΛΙΟΥ 
Έχοντας υπόψη: 

α. Τις διατάξεις του δια του από 9 Ιουνίου 1948 Β.Δ. Κωδικοποιηθέ- 
ντος Νόμου 499/1947 «περί πειθαρχικής εξουσίας των προϊσταμένων 
Λιμενικών Αρχών- (ΦΕΚ 162/Α), συνδυαζόμενες με τα άρθρα 141- 
157 του Ν.Δ. 187/73 με το οποίο κυρώθηκε ο Κώδικας Δημοσίου 
Ναυτικού Δικαίου (ΦΕΚ 261/Α) 

β. Τις διατάξεις του Ν.Δ. 444/70 «περί αρμοδιότητας του Α.Σ. και 
σνέστς προς τις αρμοδιότητες των Σωμάτων Ασφαλείας» (ΦΕΚ 39 Α). 

ν. Τις διατάξεις του ΓΙ.Δ. 388/83 (ΦΕΚ 119,/Α), αποφασί- 
ζουμε: 

Άρθρο 1. 

Ο παρών Ειδικός Κανόνια;ιός Λιμένα Ναυπλίου ισχύει στη χερσαία 
και θαλάσσια ζώνη του. τους όρμους, καθώς και τη θαλάσσια έκταση 
της περιοχής δικαιοδοσίας της Λιμενικής Αρχής και των υφισταμένων 
των Λιμενικών Σταθμών και Υπαλλήλων Λιμένα, καθώς αυτή καθορί¬ 
ζεται από τις κείμενες διατάξεις. 

Άρθρο 2. 

Ο ναύλος με επιστροφή για ολική ναύλωση των Ε/Γ - Π/Κ αναψυ¬ 
χής που εκτελούν εκδρομικούς πλόες στην περιοχή του Υ/Χ Ναυπλίου, 
καθορίζονται όπως πιο κάτω: 

α) Από Λιμένα Ναυπλίου στον όρμο Αρβαντιτιάς 401 δρχ.· 
β) Από Λιμένα Ναυπλίου στον όρμο Καραθώνας 600 δρχ. 
γ) Από Λιμένα Ναυπλίου στο Λιμένα Μύλων 802 δρχ. 
δ) Από Λιμένα Ναυπλίου στο Λιμένα Κιβερίου 802 δρχ. 
ε) Από Λιμένα Ναυπλίου στο Λιμένα Τολού 1203 δρχ. 
στ) Από Λιμένα Τολού στον όρμο Καραθώνας 802 δρχ. 

ζ) Από Λιμένα Τολού στον όρμο Δρέπανου 802 δρχ. 

η) Από Λιμένα Τολού στις νησίδες Ρόμβη (Τολό) - Δασκαλιό - Καρο- 
νήσι 401 δρχ. 

Από οποιοδήποτε άλλο αφετήριο λιμάνι της περιοχής ήθελε εκτελε- 
σθεί εκδρομικός πλους ο ναύλος ορίζεται σε 80 δρχ. κατά άτομο ανά 
ώρα. Για κάθε ώρα αναμονής ο ναύλος προσαυξάνεται κατά 200 δρχ. 

Άρθρο 3. 

1. Ο ναύλος με επιστροφή από Λιμένα Ναυπλίου για επίσκεψη του 
θαλασσίου φρουρίου ΜΠΟΥΡΤΖΙ ορίζεται σε 30 δρχ. Για θαλάσσιο πε¬ 
ρίπατο από το Λιμένα Ναυπλίου γύρω από το φρούριο ΜΠΟΥΡΤΖΙ και 
επιστροφή σε 39 δρχ. κατά άτομο. Ο ναύλος Ναύπλιο - Μπούρτζι - Αρ¬ 
βανιτιά - Ναύπλιο καθορίζεται σε 52 δρχ. κατά άτομο. 

2. Η καταβολή του ναύλου από τους επισκέπτες θα γίνεται κατά τη 
μετάβασή τους προς το φρούριο Μπούρτζι. Απαλλάσσονται από την κα¬ 
ταβολή ναύλου παιδιά μέχρι 3 ετών. 

3. Η επιστροφή των επισκεπτών από Μπούρτζι στο Λιμένα Ναυπλίου 
θα γίνεται με οποιοδήποτε Ε/Γ σκάφος χωρίς καμιά επιβάρυνση. 

Άρθρο 4. 

1. Τα λεμβουχικά δικαιώματα για τη μεταφορά των επιβατών με τις 
συνήθεις αποσκευές τους (βάρους μέχρι 25 χιλ.) από τα πλοία που πα¬ 
ραμένουν στην άγκυρα μέχρι τις προβλήτες και αντιστρόφους καθορίζο¬ 
νται όπως πιο κάτω: 

α) Για επιβάτες ανεξαρτήτου θέσης 60 δρχ. κατά άτομο. 

β) Για μεταφορά επισκεπτών καταβάλλεται για κάθε διαδρομή με 
επιστροφή 80 δρχ. κατά άτομο. 

γ) Για μέλη πληρώματος, εργατοτεχνίτες και άλλους συναλλασσόμε¬ 
νους με το πλοίο 39 δρχ. κατά άτομο. 

2. Για αποσκευές βάρους μεγαλυτέρου των 25 χιλ/μων και μέχρι 
50 χιλ/μων καταβάλλεται από τα διακινούμενα άτομα λεμβουχικό δι¬ 
καίωμα 30 δρχ. Οι αποσκευές βάρους μεγαλυτέρου των 50 χιλ/μων 
μεταφέρονται μόνο με τις Ε/Γ λέμβους εφόσον υπάρχει η κατηγορία 
αυτή στο λιμένα και εάν δεν υπάρχει, μεταφέρονται με τις Ε/Γ λέμβους 
σε ιδιαίτερο δρομολόγιο. 

3. Οι λεμβούχοι έχουν υποχρέωση να βοηθούν τα άτομα που μεταφέ¬ 
ρουν αποσκευές κατά τη φόρτωση και εκφόρτωσή τους και να φροντί¬ 
ζουν για την τοποθέτηση και ασφαλή τακτοποίησή τους πάνω στο κατά¬ 
στρωμα της λέμβου. 

Άρθρο 5. 

Ορίζουμε αντάλλαγμα χρήσης λέμβου συμπεριλαμβανομένης και της 
αμοιβής των επιβαινόντων λεμβούχων για αποκλειστική χρησιμοποί¬ 
ηση προς μεταφορά επίπλων, αποσκευών και εμπορευμάτων από ή προς 
το πλοίο σε 600 δρχ. και προκειμένου για μεταφορά από πλοίο που 
βρίσκεται μακριά του λιμένα ή όρμου 802 δρχ. Η παραπάνω τιμή μει¬ 
ώνεται κατά 30% προκειμένου για είδη Δημοσίου. Γεωργικά εφόδια 
που διακινούνται από ΑΤΕ ή από άλλους Κρατικούς ή Κοινωφελείς Ορ¬ 
γανισμούς. 

Άρθρο 6. 

Το λεμβουχικό δικαίωμα σε περιπτώσεις άφιξης τουριστικών πλοίων 
για αποβίβαση ή επιβίβαση περιηγητών, καθορίζεται σε 49 δρχ. κατά 
περιηγητή. 

Άρθρο 7. 

Για την εξυπηρέτηση αγκυροβολημένων Φ/Γ ή Ε/Γ πλοίων ορίζεται 
αντάλλαγμα χρήσης μιαθουμένης λέμβου, συμπεριλαμβανομένης και 
της αμοιβής των επιβαινόντων λεμβούχων, καθοριζόμενο σε 600 δρχ. 
για κάθε δρομολόγιο της λέμβου και για απόσταση μέχρι ένα ναυτικό 
μίλι από την κεντρική προβλήτα του λιμένα και από ώρα 08,00 μέχρι 
20.00 σε 701 δρχ., από ώρα 20.00 μέχρι 24,00 και σε 802 δρχ. από 
ώρα 24.00 μέχρι 08.00. Για αποστάσεις μεγαλύτερες από ένα ναυτικό 
μίλι το λεμβουχικό δικαίωμα καθορίζεται με ελεύθερη συμφωνία και σε 
αδυναμία επίτευξης συμφωνίας με απόφαση του Λιμενάρχη. 


Αρθρο 8. 

1. Η αμοιβή των λεμβούχων που απασχολούνται με την πρόσδεση 
και λύση των κάβων των πλοίων που προβάλλουν ή πρυμνοδετούν στο 
λιμάνι καθορίζεται όπως πιο κάτω: 

α) Για πλοία από 101 μέχρι 500 κοχ. σε 401 δρχ. 


β) Για πλοία από 501 μέχρι 1500 κοχ. σε 600 δρχ. 
γ) Για πλοία από 1501 κοχ και άνω σε 802 δρχ. 

2. Για πλοία μέχρι 100 κοχ καθώς επίσης για πολεμικά και πλοία 
τοπικών συγκοινωνιών δεν εισπράττεται καμιά αμοιβή. 

Αρθρο 9. 

Από την έναρξη ισχύος του παρόντος Ειδικού Κανονισμού καταργεί- 
ται ο αριθμ. 1 5 Ειδικός Κανονισμός Λιμένα Ναυπλίου (ΦΕΚ 290 Β/ 
9.0.1987). 

Άρθρο 10. 

Οι παραβάτες του παρόντος Κανονισμού, του οποίου η ισχύς αρχίζει 
από τη δημοσίευσή του στην Εφημερίδα της Κυβερνήσεως και η εκτέ¬ 
λεσή του ανατίθεται στα Λιμενικά 'Οργανα. 

Ανεξάρτητα από τις συντρέχουσες ποινικές ή αστικές ευθύνες κατά 
την ισχύουσα Νομοθεσία υπόκεινται και στις κυρώσεις του άρθρου 157 
του Ν.Δ. 187/73 (ΦΕΚ 2θ1 Α/3.10.73), όπως τροποποιήθηκε με το 
II.Δ. 207/85 (ΦΕΚ 7<>0 Λ/3.5.85). 

Ναύπλιο. 29 Φεβρουάριου 1988 
Ο Λιμενάρχης 

λνθ/ρχος Λ.Σ. ΔΗΜΗΤΡΙΟΣ ΚΥΜΙΙΟΥΡΗΣ 
β) Ορίζουμε ημερομηνία έναρξης ισχύος αυτού από την ημέρα δημο¬ 
σίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Ναύπλιο. 1 I Μαρτίου 1988 
Η Νομάρχης 
ΜΑΡΘΑ ΣΗΜΑΝΤΩΝΗ 

- ♦- 

Αριθ. Α. 1586 (4) 

Ψήφιση ΟΕΥ της Κοινότητας Πτέρης Ν. Αχαϊας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Την απόφαση του Κοινοτικού Συμβουλίου Πτέρης αρ. 51/86, 
περί ψήφισης του ΟΕΥ της Κοινότητας. 

2. Τις διατάξεις του άρθρου 153 του Π.Δ. 76/85. 

3. Τις διατάξεις του άρθρου 12 του Ν. 1188/81 και του Ν. 1586/ 
1986. 

4. Την αρ. 5-8/10.12.1987 γνωμοδότηση του Υπηρεσιακού Συμ¬ 
βουλίου του άρθρου 5 του Ν. 1188/81, αποφασίζουμε: 

Εγκρίνουμε την απόφαση του Κοινοτικού Συμβουλίου Πτέρης αρ. 
51/86. περί ψήφισης του ΟΕΥ της Κοινότητας, ο οποίος διαρθρώνεται 
ως εξής: 

1. Κατηγορία ΔΕ 
α) Κλάδος ΔΕΙ Δ/κού 
Μία (1) θέση με βαθμούς Γ-Α 
β) Κλάδος ΔΕ 15 Ειαπρακτόρων 
Μία (1) θέση με βαθμούς Γ-Α 

Προϊστάμενος της I ραμματείας είναι ο Πρόεδρος της Κοινότητας, 
γιατί ο αριθμός των θέσεων δεν ξεπερνά τις τέσσερις (4), βάσει της 
27111/87 εγκυκλίου του ΥΠ-ΕΣ. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Πάτρα, 8 Μαρτίου 1988 
Με εντολή Νομάρχη 
ο Διευθυντής 

ΣΤΕΦΑΝΟΣ ΦΑΡΔΕΛΛΑΣ 
-*- 

Αριθ. 4819 (5) 

Διορισμός μελών της Διοικητικής Επιτροπής Στρατιωτικών 
Επιτάξεων Ν. Κορινθίας. 

Ο ΝΟΜΑΡΧΗΣ ΚΟΡΙΘΝΙΑΣ 

Με την απόφαση του Νομάρχη Κορινθίας 4819/11.3.88 που εκδό- 
θηκε σε εφαρμογή ισχυουσών διατάξεων, έχουν διορισθεί οι κατωτέρω 
ως μέλη κ.λπ. της ΔΕΣΕ Νομού Κορινθίας για το έτος 1988: 
Ταχτικά μέλη 

1. Κρίμπας Γεώργιος Πρωτόδικης. 

2. Μιχολιάς Γεώργιος Πρωτόδικης. 

3. Τσανδήλας Δημήτριος Αν/χης (ΠΖ). 

4. Παπαδημητρίου Αριστοτέλης Λγ. (ΠΖ). 

5. Πολύζος Δημήτριος Οικον. Έφορος. 

Αναπληρωματικά μέλη 

1. Κωτσοπούλου Βασιλική Πρωτόδικης. 

2. Λούρος Γεώργιος Πρωτόδικης. 

3. Σεβαστός Ιγνάτιος Τ/γης (ΠΖ). 

4. Πατρινός Γεώργιος Λ/γός (ΠΖ). 

5. Στασινάκης Γεώργιος Εφορ. Υπάλληλος. 

Γραμματέας της ανωτέρω επιτροπής ορίζεται η Βασιλοπούλου Μα¬ 
ρία. αναπληρουμένη από την Πανταζή Μαρία, υπάλληλοι της ΛΙ.ΕΣ 
Νομαρχίας. 

Κόρινθος, 11 Μαρτίου 1988 
Ο Νομάρχης 
ΔΗΜ.ΚΩΤΣΟΠΟΥΛΟΣ 


♦ 


Αριθ. Ε. 413 (6) 

Δημοσίευση της από 16.3.1988 έκθεσης εκτίμησης περιουσιακών στοι¬ 
χείων κυριότητας Δήμου Πάρου* Ν. Κυκλάδων. 


Ο ΝΟΜΑΡΧΗΣ ΚΥΚΛΑΔΩΝ 


Έχοντας υπόψη: 

1. Τις διατάξεις: 

α) Του άρθρου 1 εδάφιο 1 του Π. Διατάγματος της 16.1.1930 «περί 
Δελτίου Ανωνύμων Εταιρειών» και του άρθρου 9 παρ. 6 του Κ.Ν. 
2190/1920 «περί Ανωνύμων Εταιρειών». 

β) Του Π.Δ. 76/1985 (ΦΕΚ 27 Α/1.3.1985) «Δημοτικός και Κοι¬ 
νοτικός Κώδικας». 

2. Την 25027/9.4.1984 (ΦΕΚ 244Β/19.4.1984) απόφαση του 
Υπουργείου Εσωτερικών. 

3. Την υποβληθείσα στην Υπηρεσία μας, από την επιτροπή του άρ¬ 
θρου 9 του Κ.Ν. 2190/1920, έκθεση εκτίμησης των περιουσιακών 
στοιχείων, κυριότητας Δήμου Πάρου, αποφασίζουμε: 

Εγκρίνουμε τη δημοσίευση της πιο πάνω έκθεσης, στην Εφημερίδα 
της Κυβερνήσεως. 

Ερμούπολη, 17 Μαρτίου 1988 
Ο Νομάρχης κ.α.α. 

Η Διευθύντρια 
ΕΥΑΓΓΕΛΙΑ ΡΗΓΟΥ 

■* - 

ΕΚΘΕΣΗ 

Εκτίμησης οικοπέδων - κτιρίων του Δήμου Πάρου, από την επιτροπή 

του άρθρου 9 του ΚΝ 2190/1920 «περί Ανωνύμων Εταιρειών·. 

Προς το Τμήμα Εμπορίου Ν. Κυκλάδων 

Εκτελώντας τη με αριθμό Ε. 299/11.3.1988 εντολή σας οι πιο 
κάτω αναφερόμενοι. αποτελούντες μέλη της επιτροπής του άρθρου 9 
του ΚΝ 2190/1920 «περί ανωνύμων Εταιρειών»: 

1. Γεώργιος Παπαδημητρόπουλος. προϊστάμενος του Τμήμα.ος 
Εμπορίου Ν. Κυκλάδων, με βαθμό Α. 

2. Άγγελος Πουλής. προϊστάμενος του Δημοσίου Ταμείου Σύρου με 
Βαθμό Α. 

3. Βαγγέλης Χανιώτης εκπρόσωπος του Εμπορικού και Βιομηχανι¬ 
κού Επιμελητηρίου Ν. Κυκλάδων, μετά από αίτηση του Δήμου Παρου - 
ο οποίος κατέθεσε το με αριθμό 979902 1 /16.2.1988^διπλό»υπο εί¬ 
σπραξης του Δημοσίου Ταμείου Πάρου, εκ δραχμών 19500 - ενεργή 
σαμε αυτοψία και εξακριβώσαμε την αξία των πιο κάτω περιγραφομε 
νων ακινήτων (οικοπέδων - κτιρίων) προκειμένου η αςια αυ .ών να απο 
τελέσει αντικείμενο «ΕΙΣ ΕΙΔΟΣ ΕΙΣΦΟΡΩΝ» σε δημοτική επιχείρηση 
που πρόκειται να συσταθεί από το Δήμο Πάρου. 

Το πόρισμα της έρευνας μας εκθέτουμε πιο κάτω. 

Α. Οικόπεδο έκτασης 1.150 μ2. . α\\Α 

Πρόκειται για το οικόπεδο που βρίσκεται στη θέση Α · · 

ΠΑΝΔΡΟΣΟΣ της κτηματικής περιφέρειας του Δήμου Παρου. του 
οποίου τα σύνορα περιγράφονται στο βιβλίο Εν-τημ-τιτολογ·!. 0 -» .ου ημου 
Πάρου που είναι γραμμένο με αύξοντα αριθμό «--V- · ' 

Το ίος άνω οικόπεδο η επιτροπή αφού έλαβε υπόψη τη^ τη εση αυ 
τού. καθώς και τις τρέχουσες τιμές στην περιοχή, αποτιμα σε δραχμές 
18.000.000. 


Β. Αγροτεμάχιο έκτασης 11.270 μ2. 

Πρόκειται για το αγροτεμάχιο που βρίσκεται στη θέση ΛΕΙΒΑΔΙΑ 
ΖΕΥΑΑΚΙ, του οποίου τα σύνορα περιγράφονται στο βιβλίο Κτηματο¬ 
λογίου του Δήμου Πάρου που είναι γραμμένο με τίτλο κυριότητας 
{205/1929 συμβόλαιο καταργήσεως δίκης του Συμβολαιογράφου Πά¬ 
ρου Μ. Παπαγεωργίου και αριθμό απόφασης πρωτοβαθμίου επιτροπής 
15/20.1.1969. 

Το ως άνω αγροτεμάχιο η επιτροπή αφού έλαβε υπόψη της τη θέση 
αυτού, καθώς και τις τρέχουσες τιμές στην περιοχή, το αποτιμά σε 
δραχμές 5.630.000. 

Γ. Κτίριο. 

Πρόκειται για το ανώγειο κτίριο που βρίσκεται στην οδό Φειδίου και 
Κορτιάνου του Δήμου Πάρου, το οποίο είναι καταχωρημένο στο βιβλίο 
Κτηματολογίου του Δήμου με τίτλο κυριότητας 205/1929 συμβόλαιο 
κατάργησης δίκης του Συμβολαιογράφου Πάρου Μ. Παπαγεωργίου 
και αριθμό απόφασης πρωτοβαθμίου επιτροπής 21/20.1.1969. 

Το ως άνω κτίριο με επιφάνεια 117,86 μ2, η επιτροπή αφού έλαβε 
υπόψη της την κατάσταση που βρίσκεται σήμερα αποτιμά σε δραχμές 
2.350.000. 

Σημειώνεται ότι η επιτροπή δεν ερεύνησε την ύπαρξη βαρών. 

Συμπέρασμα: Με βάση τα παραπάνω στοιχεία η επιτροπή γνωμοδο- 
τεί ότι η συνολική εξϊα των «ΕΙΣ ΕΙΔΟΣ ΕΙΣΦΟΡΩΝ» δυνάμενη να 
αποτελέσει κεφάλαιο στην εταιρεία που πρόκειται να συσταθεί από το 
Δήμο Πάρου, ανέρχεται στο ποσό των δραχμών 25.980.000. 

Ερμούπολη. 16 Μαρτίου 1988 
Η Επιτροπή 

ΓΕΩΡΓΙΟΣ ΠΑΠΑΔΗΜΗΤΡΟΠΟΥΛΟΣ, ΑΓΓΕΛΟΣ ΠΟΥΛΗΣ 
ΒΑΓΓΕΛΗΣ ΧΑΝΙΩΤΗΣ 

- + - 

Αριθ. 3444 (7) 

Υπαγωγή του προσωπικού της Κοινότητας Νεοχωρίου Λεύκτρου Ν. 

Μεσσηνίας στις δ/ξεις του Ν. 1188/81. 

Ο ΝΟΜΑΡΧΗΣ ΜΕΣΣΗΝΙΑΣ 

Με την 3444/24.2.1988 απόφαση του Νομάρχη Μεσσηνίας που 
εκδόθηκε σύμφωνα με τις διατάξεις του άρθρου 3 του Ν. 1188/1981 
όπως τροποποιήθηκαν με τις όμοιες του άρθρου 30 του Γ1. Δ/τος 
37Α/26.1.86 και ύστερα από σύμφωνη γνωμοδότηση του υπηρεσια¬ 
κού Συμβουλίου του άρθρου 5 του Νόμου 1188/81, υπάγεται στις δια¬ 
τάξεις του Α' μέρους του Νόμου 1 188/81. το μόνιμο προσωπικό της 
Κοινότητας Νεοχωρίου Λεύκτρου. γιατί συντρέχουν οι οικονομικές 
προϋποθέσεις που προβλέπονται από τις ανωτέρω διατάξεις. 

Καλαμάτα. 24 Φεβρουάριου 1988 
Με εντολή Νομάρχη 
Ο Δ/νων Τμηματάρχης 
ΦΩΤ. Ρ ΑΑΥΗΣ 

- ♦ - 

Αριθ- 3446 (8) 

Υπα-ιωνή του προσωπικού της Κοινότητας Χράνων Ν. Μεσσηνίας στις 
δ/ξεις του Ν'. 1188/81. 

Ο ΝΟΜΑΡΧΗΣ ΜΕΣΣΗΝΙΑΣ 

Με την 3446/24.2.1988 απόφαση του Νομάρχη Μεσσηνίας που 
εκδόθηκε σύμφωνα με τις διατάξεις του άρθρου 3 του Ν. 1188/1981 
όπως τροποποιήθηκαν με τις όμοιες του άρθρου 30 του Π. Δ/τος 
37Α/26.1.86 και ύστερα από σύμφωνη γνωμοδότηση του υπηρεσια¬ 
κού Συμβουλίου του άρθρου 5 του Νόμου 1 188/1981, υπάγεται στις 
διατάξεις του Α' μέρους του Νόμου 1188/81. το μόνιμο προσωπικό 
της Κοινότητας Χράνων. γιατί συντρέχουν οι οικονομικές προϋποθέσεις 
που προβλέπονται από τις ανωτέρω διατάξεις. 

Καλαμάτα, 24 Φεβρουάριου 1988 
Με εντολή Νομάρχη 
Ο Δ/νων Τμηματάρχης 
ΦΩΤ. ΡΑΛΛΗΣ 


Α ΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




